# yenaat
## Brezhoneg
### Etimologiezh

    Diwar an anv-gwan yen hag al lostger kevrennek -aat (diwar -a hag -at).

### Verb

yenaat /jẽˈnɑːt/ verb gwan ha verb kreñv eeun (anv-gwan-verb : yenaet) (displegadur) I. verb gwan
* Dont da vezañ yenoc'h (diwar-benn an amzer, an traoù)
*   * Yenaat a ra an amzer. — (Jules Gros, Le trésor du breton parlé Deuxième Partie, 1970, p. 559.)
* (dre skeudenn-lavar) Dont da vezañ digar, digaz (diwar-benn an dud)
*   * Traoù ker kriz hag ar re-se a erruas e meur a lec'h, ha yenaat a ra kalon un den en e greiz ouzh o c'hontañ ; [...]. — (Lan Inizan, Emgann Kergidu 1, Brest, 1877, eil emb. Al Liamm 1977, p. 141.)

#### Troioù-lavar

* yenaat en un ober bennak : e ober gant nebeutoc'h a c'hred
* yenaat ouzh unan bennak
II. verb kreñv eeun
* Lakaat da vont yenoc'h (diwar-benn an traoù dreist-holl)
** Glav a oa bet dizehan, ha teuzet e oa an erc'h gantañ, hogen kement-se zoken ne oa ket trawalc'h da yenaat an tan a verve ennañ. — (J.K. Rowling, lakaet e brezhoneg gant Mark Kerrain, Harry Potter ha Maen ar Furien, An Amzer embanner, 2012, p. 224.)

#### Deveradoù

* yenadur
* yenadurezh

#### Troidigezhioù

* galleg : (se) refroidir

### Gwelet ivez

* yenañ